ครูวรภัค!
เกือบ 2 เดือน ที่มารับตำแหน่งกรรมการผู้จัดการ ธนาคารกรุงไทย วรภัค ธันยาวงษ์ ก็ได้เจอกับตัวแทนสหภาพแรงงานแบงก์กรุงไทยแล้ว
18 ม.ค. 2556

เกือบ 2 เดือน ที่มารับตำแหน่งกรรมการผู้จัดการ ธนาคารกรุงไทย วรภัค ธันยาวงษ์ ก็ได้เจอกับตัวแทนสหภาพแรงงานแบงก์กรุงไทยแล้ว 
เอ็มดีหนุ่มฟ้อ หล่อเฟี้ยว บอกว่า พบกับสหภาพฯ นานถึง 5 ชั่วโมง และเรื่องที่มีการยกมาหารือ เป็นเรื่องของความรู้สึกกดดัน ที่จะต้องปรับบทบาทไปเป็นนักขาย ทำให้ไม่เหลือศักดิ์ศรีของการเป็นนายแบงก์
เอ็มดีใหม่ ฟังแล้วก็ยิ้มพร้อมอธิบายว่า ที่ผ่านมาตัวเองก็ทำหน้าที่ขายของมาตลอด วิธีการขายไม่ได้ตั้งหน้าตั้งตาขาย คือ การให้ไอเดียและให้โซลูชันกับลูกค้า 
ต้องคุยเรื่องการระดมทุน การให้ความช่วยเหลือลูกค้า เราขายสิ่งที่ดีให้เขา ทำให้ไม่รู้สึกกดดัน 
จึงอยากให้พนักงานกรุงไทยเป็นอย่างนี้ เพราะรูปแบบการระดมทุนของลูกค้าธนาคารไทยส่วนใหญ่จะเน้นเงินกู้เป็นหลัก 
แต่ต่อไปลูกค้าที่มีศักยภาพจะเปลี่ยนรูปแบบการระดมทุน 
ฉะนั้นเมื่อความต้องการลูกค้าเปลี่ยน ธนาคารก็ต้องพร้อมปรับตัวให้ทันความต้องการลูกค้า
ว่าแล้ววรภัคก็จะสวมบทคุณครู จะเป็นเทรนเนอร์ให้กับพนักงานด้วยตัวเองประมาณ 10 คน 
เมื่อจบหลักสูตรซูเปอร์เทรนเนอร์ไป คนกลุ่มนี้จะต้องไปเทรนคนอื่นต่อไป
เรียกว่าทำกันเป็นลูกโซ่ เหมือนขายตรง อิๆๆ 
ครูวรภัคลงมือเอง งานนี้สนุกแน่